CELEX: 31987R3368
Language: el
Date: 1987-11-09 00:00:00
Title: Κανονισμός (ΕΟΚ) αριθ. 3368/87 του Συμβουλίου της 9ης Νοεμβρίου 1987 για την τροποποίηση του κανονισμού (ΕΟΚ) αριθ. 3643/85 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986

Avis juridique important

|

31987R3368

Κανονισμός (ΕΟΚ) αριθ. 3368/87 του Συμβουλίου της 9ης Νοεμβρίου 1987 για την τροποποίηση του κανονισμού (ΕΟΚ) αριθ. 3643/85 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986  

Επίσημη Εφημερίδα αριθ. L 321 της 11/11/1987 σ. 0006 - 0007 Φινλανδική ειδική έκδοση: Κεφάλαιο 3 τόμος 24 σ. 0180  Σουηδική ειδική έκδοση: Κεφάλαιο 3 τόμος 24 σ. 0180 

***** ΚΑΝΟΝΙΣΜΟΣ (ΕΟΚ) αριθ. 3368/87 ΤΟΥ ΣΥΜΒΟΥΛΙΟΥ  της 9ης Νοεμβρίου 1987  για την τροποποίηση του κανονισμού (ΕΟΚ) αριθ. 3643/85 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 για την κοινή οργάνωση της αγοράς στον τομέα του πρόβειου και του αίγειου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 794/87 (4), θέσπισε καθεστώς συναλλαγών με τις τρίτες χώρες για αυτό τον τομέα·  ότι η Κοινότητα έχει συνάψει συμφωνίες αυτοπεριορισμού με την πλειοψηφία των τρίτων χωρών που εξάγουν προϊόντα του τομέα του προβείου και του αιγείου κρέατος·  ότι, αναμένοντας τη σύναψη συμφωνιών αυτοπεριορισμού με τις άλλες τρίτες χώρες οι οποίες εξάγουν παραδοσιακά προς την Κοινότητα, ο κανονισμός (ΕΟΚ) αριθ. 3643/85 (5) επιτρέπει στις εν λόγω χώρες να εξάγουν προς την Κοινότητα ορισμένες ποσότητες προϊόντων αυτού του τομέα με όρους ανάλογους με αυτούς που προβλέπονται για τις τρίτες χώρες που έχουν ήδη συνάψει συμφωνίες αυτοπεριορισμού·  ότι η Κοινότητα μόλις συνήψε συμφωνία αυτοπεριορισμού με την Λαϊκή Δημοκρατία της Γερμανίας· ότι θα πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 3643/85,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3643/85, η παράγραφος 1 αντικαθίσταται από το ακόλουθο κείμενο:  «1. Για τα προϊόντα που αναφέρονται κατωτέρω, η είσπραξη της εισφοράς κατά την εισαγωγή περιορίζεται μέχρι 10 % κατ' αξία, μέσα στο όριο ετησίων ποσοτήτων εκφρασμένων σε τόνους ισοδύναμου σφαγίου, ανά ενδιαφερόμενη τρίτη χώρα και ανά κατηγορία:  1.2.3,4 //  //  //  // Κλάση  του κοινού  δασμολογίου   // Περιγραφή εμπορευμάτων   // Ενδιαφερόμενες τρίτες  χώρες και ποσότητες   // 1.2.3.4 //  //  // Χιλή   // Άλλες τρίτες  χώρες (α)   //    //   //   //   // 01.04   // Προβατοειδή και αιγοειδή ζώντα:   //   //   //   // Β. Λοιπά (β)   // 0  // 50   // 02.01   // Κρέατα και παραπροϊόντα σφαγίου, βρώσιμα των ζώων που αναφέρονται στις κλάσεις 01.01 μέχρι και 01.04, νωπά, διατηρημένα με απλή ψύξη ή κατεψυγμένα:   //   //   //  // Α. Κρέατα:   //   //   //   // IV. Προβατοειδών και αιγοειδών:   //   //   //   // α) Νωπά ή διατηρημένα με απλή ψύξη   // 0   // 100   //   // β) Κατεψυγμένα   // 1 490  // 200 (γ)   //    //   //   //  (α) Με εξαίρεση την Αργεντινή, την Αυστραλία την Αυστρία, τη Βουλγαρία, την Ουγγαρία, την Ισλανδία, τη Νέα Ζηλανδία, την Πολωνία, τη Λαϊκή Δημοκρατία της Γερμανίας, τη Ρουμανία, την Τσεχοσλοβακία, την Ουρουγουάη και τη Γιουγκοσλαβία.  (β) Για τα προϊόντα που υπάγονται στη διάκριση 01.04 Β του κοινού δασμολογίου, ο συντελεστής μετατροπής καθαρή μάζα (βάρος ζωντανού ζώου) / μάζα σφαγίου (ισοδύναμο βάρος σφαγίου), που λαμβάνεται ως βάση υπολογισμού, είναι 0,47.  (γ) Από τα οποία 100 τόνοι προορίζονται για τη Γροιλανδία.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται από την 1η Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βυξέλλες, 9 Νοεμβρίου 1987.  Για το Συμβούλιο  Ο Πρόεδρος  B. HAAKONSEN  (1) ΕΕ αριθ. C 189 της 18. 7. 1987, σ. 5.  (2) Γνώμη που διατυπώθηκε στις 16 Οκτωβρίου 1987 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. L 183 της 16. 7. 1980, σ. 1.  (4) ΕΕ αριθ. L 79 της 21. 3. 1987, σ. 3.  (5) ΕΕ αριθ. L 348 της 24. 12. 1985, σ. 2.